Charles III od Ujedinjenog Kraljevstva
Charles III punim imenom Charles Philip Arthur George (London, 14. novembar 1948. -) je aktualni britanski kralj.

Kako je član kraljevske porodice nosi titulu - Princ od Walesa, pa zakonski nema prezime, pored toga on je i Vojvoda od Cornwalla, Grof od Chestera, Vojvoda od Rothesayja, Grof od Carricka i baron Renfrewa, Lord otočja i Princ veliki namjesnik Škotske. On je i princ u petnaest ostalih zemalja Komonveltskih kraljevstava.

Biografija
Charles je rođen kao najstarije dijete kraljice Elizabeta II. i Princa Philipa.

Nakon privatnog školovanja u londonskoj Buckinghamskoj palači, Hampshiru i Škotskoj, Charles je od 1967. nastavio 
školovanje na Trinity College Univerziteta Cambridge - 1971. postao je bakalaureat, i tako postao prvi britanski 
kraljević sa službenom diplomom. Izvjesno vrijeme proveo je na velškom - University College, učeći velški  u sklopu priprema za buduću ulogu Princa od Walesa. To je postao - 1. jula 1969. na svečanoj inauguraciji u Dvorcu Caernarfon.

Nakon tog se školovao za pilota u Kraljevskim zračnim snagama (Royal Air Force College) i isto tako za mornaričkog oficira Kraljevske ratne mornarice na Royal Naval College u Dartmouthu. Od 1971. - 1976. vršio je kojekakve dužnosti u Kraljevskoj ratnoj mornarici.

Nakon tih pripremnih godina Princ Charles se uglavnom bavi diplomatsko - protokolarnim zadatcima, kao predstavnik monarhije, obilazi zemlje 
Commonwealtha, bivše kolonije i dominione, prima strane delegacije i visoke goste i otvara značajne objekte i manifestacije.

Privatno ima jednu strast a to je arhitektura a naročito urbanizam. Svoje stavove na tu temu iznio je u knjizi Vizija Britanije (A Vision of Britain: A Personal View of Architecture) 1989.
Vremenom je postao gorljivi kritičar moderne arhitekture, zbog tog je 1992. osnovao Institut za arhitekturu Princ od Walesa, koji je kasnije postao BRE Trust, koji se bavi urbanom regeneracijom i razvojnim projektima.

Privatni život 

Princ Charles stalno živi pod reflektorima javnosti - pa je i njegovo vjenčanje 29. jula 1981. sa Dianom Frances Spencer 
bilo globalni medijski događaj, emitiran uživo na televiziji koji je gledalo stotine milijuna ljudi. Isto tako su i rođenja (i odrastanja) njegovih sinova; 
Williama 21. juna 1982. i Harrya 15. septembra 1984]]. bili medijski događaji.
 
Ali još više je predmet brojnih tabloida bio njegov brak sa Dianom, koji se nakraju i raspao 9. decembra 1992. kad je par objavio da će odtad
živjeti odvojeno, ali će i dalje ispunjavati svoje javne dužnosti i podijeliti odgovornost za podizanje sinova. Službeno su se razveli 28. augusta 1996., 
nešto kasnije je Diana poginula u automobilskoj nesreći, pa su se simpatije javnosti okrenule njoj u korist (postala je popularnija nego što je to bila za 
života), a Charles se pretvorio u lik bezosjećajnog i hladnog čovjeka, pa je time ugrozio poloćaj kakav je britanski dvor tradicionalno želio ostavljati u javnosti. Nakon tog se prilično trudio da popravi i modernizira svoju sliku u javnosti.

Ponovno se oženio 9. aprila 2005. sa Camillom Parker Bowles (rođena 1947.), sa kojom je inače imao 
dugogodišnji odnos, ona je nakon vjenčanja dobila titulu vojvotkinje od Cornwalla.

Izvori

Vanjske veze 

 Službene stranice 
 Charles, prince of Wales na portalu Encyclopædia Britannica 

Britanski vladari
Windsori